./data/phi0474/phi046/phi0474.phi046.perseus-lat1.xml
urgebor iam omnium vestrum convicio: 'tune aut inane quicquam putes esse,cum ita conpleta et conferta sint omnia, ut et quodmovebitur corpus ** corporum cedat et qua quidque cesserit aliud ilico subsequatur, aut atomos ullas,e quibus quidquid efficiatur illarum sit dissimillimum,aut sine aliqua mente rem ullam effici posse praeclaram; et, cum in uno mundo ornatus hic tam sit mirabilis, innumerabilis supra infra dextra sinistra antepost alios dissimiles alios eiusdem modi mundos esse;et ut nos nunc simus ad Baulos Puteolosque videamussic innumerabiles paribus in locis esse isdem nominibus honoribus rebus gestis ingeniis formis aetatibus isdem de rebus disputantes; et, si nunc aut sietiam dormientes aliquid animo videre videamur, imagines extrinsecus in animos nostros per corpus inrumpere  tu vero ista ne asciveris neve fueris commenticiis rebus adsensus; nihil sentire est melius quamtam prava sentire '